
	Tikslas – priimti asmens, kuris kreipiasi į Marijampolės savivaldybės administraciją (toliau - Administraciją), prašymą vienkartinei piniginei paramai gauti, jį išnagrinėti, priimti sprendimą dėl išmokos skyrimo ir mokėjimo ir pateikti pareiškėjui atsakymą.
Vienkartinė piniginė parama skiriama asmenims, nurodytiems LR Piniginės socialinės paramos nepasiturintiems gyventojams įstatymo 1 straipsnio 2 dalyje, kurie Lietuvos Respublikos gyvenamosios vietos deklaravimo įstatymo nustatyta tvarka deklaravę gyvenamąją vietą arba yra įtraukti į gyvenamosios vietos nedeklaravusių asmenų apskaitą Marijampolės savivaldybėje, taip pat asmenims, nedeklaravusiems gyvenamosios vietos ir neįtrauktiems į gyvenamosios vietos nedeklaravusių asmenų apskaitą, bet faktiškai gyvenantiems Marijampolės savivaldybėje bei asmenims, kurie Marijampolės savivaldybės teritorijoje nuomojasi būstą.
Vienkartinę piniginę paramą sudaro tikslinė, vienkartinė, periodinė ar sąlyginė pašalpos (toliau-pašalpa).
Tikslinė pašalpa skiriama:
  1. susirgus ar sergantiems onkologine liga, jeigu per 12 mėn. iki kreipimosi ar kreipimosi metu buvo ar yra taikomas aktyvus gydymas (atlikta operacija, taikomas spindulinis ar chemoterapinis ar kitas aktyvus gydymas, kai nėra remisijos) arba kai gydytojai nustato, kad ligą nėra tikslinga gydyti, susirgus ar sergant retomis ligomis, jeigu pajamos vienam asmeniui per mėn. neviršija 4,0 VRP. Tikslinės pašalpos dydis - 3,0 VRP dydžio; 
  2. asmenims kietajam kurui įsigyti, jeigu jie negali gauti kompensacijos Lietuvos Respublikos piniginės socialinės paramos nepasiturintiems gyventojams įstatyme nustatyta tvarka ir jų pajamos vienam asmeniui per mėn. neviršija 1,5 VRP dydžio. Tikslinės pašalpos dydis – 1,5 VRP dydžio;
3. iš dalies kompensuoti įsiskolinimus už elektros energijos, dujų sunaudojimą, kai dėl esamos padėties netenkinami žmogaus gyvybiniai poreikiai, jeigu pajamos vienam asmeniui per mėn. neviršija 1,5 VRP dydžio. Tikslinės pašalpos dydis – turimos skolos dydis, tačiau ne daugiau kaip 1,5 VRP dydžio. Tikslinė pašalpa pervedama paslaugas teikiančioms įmonėms;
4. asmens dokumentams tvarkyti asmenims, neturintiems jokių pajamų. Apmokama asmens tapatybės kortelės padarymo išlaidos; 
5. iš dalies apmokėti kompensacinių priemonių (akiniai, klausos aparatai ir kt.), sensorių diabetikams įsigijimą, jeigu šios priemonės yra nekompensuojamos arba kompensuojamos dalinai, asmenims, jei pajamos vienam asmeniui per mėn. neviršija 2,5 VRP dydžio. Tikslinės pašalpos dydis – kompensacinių priemonių kaina, tačiau ne daugiau kaip 3,0 VRP dydžio;
6. apmokėti už krūtinės ląstos rentgenogramos padarymo paslaugas, kai dėl apgyvendinimo nakvynės namuose paslaugos gavimo kreipiasi neturintys jokių pajamų socialinę riziką patiriantys suaugę asmenys. Tikslinės pašalpos dydis – krūtinės ląstos rentgenogramos padarymo išlaidos, nurodytos sąskaitoje–faktūroje. Tikslinė pašalpa pervedama paslaugas suteikusiai sveikatos priežiūros įstaigai; 
7. apmokėti už PGR tyrimą iš seilių mėginio dėl COVID-19 sunkią negalią turintiems asmenims, kai dėl asmens negalios ėminys metodu iš nosiaryklės arba priekinės nosies landos neįmanomas arba traumuojantis, jeigu tyrimas nėra finansuojamas valstybės lėšomis. Tikslinės pašalpos dydis – PGR tyrimo padarymo išlaidos, nurodytos sąskaitoje–faktūroje;
8. apmokėti būtiniausias krosnių, kaminų bei elektros remonto, (įskaitant šildymo katilo (kai šildymo katilą (pečių) remontuoti nėra tikslinga), ir medžiagų įsigijimo išlaidas), asmens nuosavybės teise priklausančio ar kitaip valdomo ir (arba) naudojamo turto ribose (esant neregistruotam turtui, turint paveldėjimo dokumentus ar turtas yra nuolatinė šeimos gyvenamoji faktinė vieta), jeigu pajamos vienam asmeniui per mėn. neviršija 2,0 VRP dydžio, jeigu nėra kartu gyvenančių ar gyvenamąją vietą deklaravusių kitų asmenų. Tikslinės pašalpos dydis – remonto išlaidų suma, tačiau ne didesnė kaip 9,0 VRP dydžio. Tikslinė pašalpa asmeniui skiriama apmokant sąskaitas faktūras (kitus išlaidas įrodančius dokumentus) arba asmeniui, pateikus sąskaitą faktūrą (kitus išlaidas įrodančius dokumentus), pervedama paslaugą suteikusiai įmonei ar asmeniui; 
9. geriamojo vandens tiekimo ir (arba) nuotekų išleidimo tinklų tiesimui ir su tuo susijusioms išlaidoms (projektavimo ir kt.) asmens nuosavybės teise priklausančio ar kitaip valdomo ir (arba) naudojamo turto ribose, asmenims (jeigu jie šiame turte yra deklaravęs gyvenamąją vietą), turintiems teisę į piniginę paramą Lietuvos Respublikos piniginės socialinės paramos nepasiturintiems gyventojams įstatyme nustatyta tvarka, jeigu piniginė socialinė parama buvo mokama ne trumpiau kaip 6 mėn. ir nėra kartu gyvenančių ar gyvenamąją vietą deklaravusių kitų asmenų, prisijungti prie viešojo geriamojo vandens tiekėjo ir nuotekų tvarkytojo nuosavybės teise ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros. Tikslinės pašalpos dydis:
9.1. faktinės išlaidos, tačiau ne didesnės kaip 20,0 VRP dydžio sumos, asmenims, gaunantiems socialinę pašalpą;
9.2. asmenims, gaunantiems šildymo, karšto ir geriamojo vandens kompensacijas: 
9.2.1. faktinės išlaidos, tačiau ne didesnės kaip 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. neviršija 3 VRP dydžio;
9.2.2. faktinės išlaidos, tačiau ne didesnės kaip 50 - 80 proc. 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. yra nuo 3 VRP dydžio iki 5 VRP dydžio;
9.2.3. faktinės išlaidos, tačiau ne didesnės kaip 50 proc. 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. viršija 5 VRP dydį;
9.3. tikslinė pašalpa, numatyta Aprašo 9 punkte, asmeniui skiriama apmokant sąskaitas faktūras (kitus išlaidas įrodančius dokumentus) arba asmeniui, pateikus sąskaitą faktūrą (kitus išlaidas įrodančius dokumentus), pervedama paslaugą suteikusiai įmonei ar asmeniui;
10. individualių nuotekų valymo įrenginių arba nuotekų kaupimo rezervuarų įsigijimo, įrengimo ir su tuo susijusioms (projektavimo ir kt.) išlaidoms apmokėti asmens nuosavybės teise priklausančio ar kitaip valdomo ir (arba) naudojamo turto ribose (jeigu jie šiame turte yra deklaravę gyvenamąją vietą), kai nėra techninės galimybės prisijungti prie centralizuotų nuotekų tinklų, asmenims, turintiems teisę į piniginę paramą Lietuvos Respublikos piniginės socialinės paramos nepasiturintiems gyventojams įstatyme nustatyta tvarka, jeigu piniginė socialinė parama buvo mokama ne trumpiau kaip 6 mėn. ir nėra kartu gyvenančių ar gyvenamąją vietą deklaravusių kitų asmenų. Tikslinės pašalpos dydis: 
10.1. faktinės išlaidos, tačiau ne didesnės kaip 20,0 VRP dydžio sumos, asmenims, gaunantiems socialinę pašalpą;
10.2. asmenims, gaunantiems šildymo, karšto ir geriamojo vandens kompensacijas;
10.2.1. faktinės išlaidos, tačiau ne didesnės kaip 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. neviršija 3 VRP dydžio;
10.2.2. faktinės išlaidos, tačiau ne didesnės kaip 50 - 80 proc. 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. yra nuo 3 VRP dydžio iki 5 VRP dydžio;
10.2.3. faktinės išlaidos, tačiau ne didesnės kaip 50 proc. 20,0 VRP dydžio sumos, kai vieno ar kartu gyvenančių asmenų pajamos vienam asmeniui per mėn. viršija 5 VRP dydį;
10.3. tikslinė pašalpa, numatyta Aprašo 74.10 papunktyje, asmeniui skiriama apmokant sąskaitas faktūras (kitus išlaidas įrodančius dokumentus) arba asmeniui, pateikus sąskaitą faktūrą (kitus išlaidas įrodančius dokumentus), pervedama paslaugą suteikusiai įmonei ar asmeniui; 
Tikslinių pašalpų, numatytų 9 ir 10 punktuose dydis asmenims, turintiems daugiau kaip vieną gyvenamąjį būstą, bei asmenims, kurių turimos piniginės lėšos viršija piniginių lėšų normatyvą, numatytą Lietuvos Respublikos piniginės socialinės paramos nepasiturintiems gyventojams įstatymo 16 straipsnio 5 dalyje, dydis yra faktinės išlaidos, tačiau ne didesnės kaip 20 proc. 20,0 VRP dydžio sumos. Tikslinė pašalpa skiriama apmokant sąskaitas faktūras (kitus išlaidas įrodančius dokumentus) arba asmeniui, pateikus sąskaitą faktūrą (kitus išlaidas įrodančius dokumentus), pervedama paslaugą suteikusiai įmonei ar asmeniui. 
Vienkartinė pašalpa asmeniui skiriama:
1. nukentėjus nuo gaisro ar stichinės nelaimės atveju, neatsižvelgiant į pajamas, jeigu tai yra vienintelis asmens gyvenamasis būstas (ūkinis pastatas) ir jis yra Marijampolės savivaldybės teritorijoje bei asmuo dėl šios pašalpos kreipiasi ne vėliau kaip per du mėnesius po gaisro ar stichinės nelaimės:
1.1. įvykus gaisrui gyvenamajame būste, kuris buvo asmens nuosavybė ir nuolatinė gyvenamoji vieta, atsižvelgiant į patirtus nuostolius. Vienkartinės pašalpos dydis - iki 14 VRP dydžio;
1.2. įvykus gaisrui gyvenamajame būste, kuris nebuvo asmens nuosavybė, tačiau buvo asmens pastovi gyvenamoji vieta, atsižvelgiant į asmens turto, kuris buvo sunaikintas gaisro metu, vertę. Vienkartinės pašalpos dydis - iki 6 VRP dydžio;
1.3. įvykus gaisrui ūkinėse patalpose, kurios buvo asmens nuosavybė, atsižvelgiant į patirtus nuostolius. Vienkartinės pašalpos dydis - iki 8 VRP dydžio; 
1.4. įvykus gaisrui ūkinėse patalpose, kurios nebuvo asmens nuosavybė, atsižvelgiant į patirtus nuostolius. Vienkartinės pašalpos dydis – iki 4 VRP dydžio;
1.5. įvykus stichinei nelaimei. Vienkartinės pašalpos dydis – iki 6 VRP dydžio;
2. iš pataisos įstaigos paleistam asmeniui, jeigu asmuo dėl vienkartinės pašalpos kreipiasi ne vėliau kaip per du mėnesius nuo paleidimo iš pataisos įstaigos dienos. Vienkartinės pašalpos dydis – 1,1 VRP dydžio; 
3. ligų atveju gydymosi išlaidoms ir vaistams iš dalies kompensuoti susirgus ar sergant įvairiomis ligomis, turint papildomų išlaidų, patyrus traumas, atlikus operacinį gydymą, turint papildomų išlaidų (jeigu, įvykus traumai ar atlikus operaciją, kreipiamasi ne vėliau kaip per tris mėnesius), jeigu pajamos vienam asmeniui per mėn. neviršija 2,3 VRP. Vienkartinės pašalpos dydis – 1,5 VRP dydžio; 
4. benamystės, bedarbystės ar kitos būtinos skubios piniginės socialinės paramos atvejais, atsižvelgiant į šeimos ar vieno gyvenančio asmens socialinę, materialinę padėtį ir kitas aplinkybes, įrodančias vienkartinės paramos būtinumą, jeigu pajamos vienam asmeniui per mėn. neviršija 2,0 VRP dydžio. Vienkartinės pašalpos dydis:
4.1. asmenims, neauginantiems vaikų – iki 1,5 VRP dydžio;
4.2.  asmenims, auginantiems vaikus – iki 2,0 VRP dydžio; 
4.3. asmenims, kurie 12 mėn. laikotarpyje iki prašymo pateikimo dienos nutraukė registraciją Užimtumo tarnyboje ar kitos valstybės valstybinėje įdarbinimo tarnyboje savo noru ar asmenims, kuriems ši registracija Užimtumo tarnyboje ar kitos valstybės valstybinėje įdarbinimo tarnyboje buvo nutraukta be teisės registruotis 6 mėn., ar asmenims, kurie atsisakė darbo be pateisinamos priežasties – iki 1,0 VRP dydžio;
4.4. asmenims būtinos skubios piniginės socialinės paramos atvejais, kai asmuo (šeima) neturi jokių pajamų ir jam nėra mokama socialinė pašalpa. Vienkartinės pašalpos dydis – 1,1 VRP dydžio;
5. iš dalies kompensuoti įsiskolinimus už komunalinius patarnavimus, jeigu pajamos vienam asmeniui per mėn. neviršija 1,5 VRP dydžio. Vienkartinės pašalpos dydis – iki 2,0 VRP dydžio;
6. vienu metu gimus trims ir daugiau vaikų, jeigu pajamos vienam šeimos nariui per mėnesį neviršija 5 VRP dydžio. Vienkartinės pašalpos dydis - iki 42 VRP dydžio;
7. asmenims, neturintiems Lietuvos Respublikos pilietybės, tačiau turintiems leidimą laikinai gyventi Lietuvos Respublikoje ir atitinkantiems šio Aprašo 4 punkte kitas nurodytas sąlygas, jeigu pajamos vienam asmeniui per mėn. neviršija 1,5 VRP dydžio. Vienkartinės pašalpos dydis – 1,5 VRP dydžio. Periodinė pašalpa asmeniui skiriama:
1. apdrausti asmenis, nedraustus sveikatos draudimu, arba apmokėti sveikatos priežiūros paslaugas asmenims neturintiems jokių pajamų, kai dėl specifinių aplinkybių kyla grėsmė asmens sveikatos būklei ir reikalingas gydymas. Periodinė pašalpa skiriama laikotarpiui, kurį asmuo bus gydomas, tačiau ne ilgiau kaip 3 mėn. pagal Valstybinių ligonių kasų nustatytus įkainius, bet ne didesnė kaip 8,0 VRP dydžio per mėn. arba proporcingai sveikatos priežiūros paslaugų teikimo trukmei. Šis punktas taikomas ir asmenims, neturintiems Lietuvos Respublikos pilietybės, tačiau turintiems leidimą laikinai gyventi Lietuvos Respublikoje ir atitinkantiems šio Aprašo 4 punkte kitas nurodytas sąlygas; 
2. kreditui, paimtam daugiabučiam namui atnaujinti (modernizuoti), ir palūkanoms apmokėti, mirus vienam iš bendrai gyvenusių asmenų (buto savininkui), jeigu asmuo turi teisę į būsto šildymo išlaidų kompensaciją, kol bus tvarkomi būsto paveldėjimo dokumentai, bet ne ilgiau kaip 4 mėn. Periodinės pašalpos dydis - mokama kredito ir palūkanų suma, bet ne didesnė kaip 0,5 VRP dydžio;
3. pilnamečiui vienam gyvenančiam asmeniui, mirus tėvams (turėtam vieninteliam iš tėvų), jo mokymosi laikotarpiu, bet ne ilgiau, iki jam sukaks 24 metai, jeigu asmens pajamos yra mažesnės kaip 1,5 VRP dydžio. Periodinė pašalpa 1,0 VRP dydžio mokama 6 mėn.;
4. kai neįgali motina ar neįgalus tėvas vieni augina vaiką (vaikus), padėti šiems asmenims užtikrinti būtiniausių poreikių patenkinimą, atsižvelgiant į asmens gyvenimo sąlygas, jeigu vidutinės pajamos per mėnesį vienam asmeniui neviršija 1,5 0 VRP dydžio. Periodinė pašalpa - 1,0 VRP dydžio mokama 3 mėn.
Sąlyginė pašalpa asmeniui skiriama:
1. gydymosi nuo priklausomybės ligų laikotarpiu, bet ne ilgiau kaip 3 mėn., jeigu pajamos vienam asmeniui per mėn. neviršija 1,5 VRP dydžio. Sąlyginės pašalpos dydis – 0,5 VRP dydžio;
2. įsiskolinimams už komunalinius patarnavimus iš dalies padengti vienam gyvenančiam asmeniui ar bendrai gyvenantiems asmenims, su sąlyga, kad asmuo pats mokės už komunalinius patarnavimus ne mažiau kaip 30 procentų savo gaunamų pajamų, jeigu pajamos vienam asmeniui per mėn. neviršija 1,5 VRP dydžio. Sąlyginės pašalpos dydis – 1,0 VRP dydžio. Sąlyginė pašalpa mokama, kol bus padengiamas įsiskolinimas, tačiau ne ilgiau kaip 3 mėn.;
3. socialinę riziką patiriančiam asmeniui įsidarbinus ir dirbant. Sąlyginės pašalpos dydis – 1,0 VRP dydžio. Pašalpa pradedama mokėti išdirbus 1 mėnesį ir mokama kol asmuo dirbs, tačiau ne ilgiau kaip 3 mėn.; 
4. vienam gyvenančiam asmeniui, neturinčiam Lietuvos Respublikos pilietybės, tačiau turinčiam leidimą laikinai gyventi Lietuvos Respublikoje ir atitinkančiam šio Aprašo 4 punkte kitas nurodytas sąlygas, jeigu asmuo yra registruotas Lietuvos Respublikos Užimtumo tarnyboje ir neturi pajamų. Sąlyginės pašalpos dydis – 1,0 VRP dydžio. Sąlyginė pašalpa skiriama metams laiko, tačiau ne ilgiau kol asmeniui bus suteikta Lietuvos Respublikos pilietybė. Nutraukus registraciją LR Užimtumo tarnyboje savo noru arba kai registracija LR Užimtumo tarnyboje buvo nutraukta be pateisinamos priežasties, sąlyginė pašalpa neskiriama 6 mėn. Asmuo, gaunantis sąlyginę pašalpą, privalo dalyvauti visuomenei naudingoje veikloje, išskyrus atvejį, kai visuomenei naudingai veiklai asmuo negali būti pasitelkiamas dėl sveikatos būklės, pateikus gydytojų išduotą pažymą. Jeigu registracija LR Užimtumo tarnyboje iki naujo kreipimosi mokėti sąlyginę pašalpą buvo nutraukta savo noru arba kai registracija LR Užimtumo tarnyboje buvo nutraukta be pateisinamos priežasties, paskyrus sąlyginę pašalpą, 3 mėn. ji mokama nepinigine forma. Prašymas dėl šios išmokos teikiamas kas trys mėnesiai. 
     Asmenys prašymą ir dokumentus, reikalingus  pašalpai skirti, gali pateikti savivaldybės administracijai asmeniškai ar per atstovą (įgaliotą asmenį, sutuoktinį, aprūpintoją, rūpintoją, globėją (toliau – asmens atstovas)), paštu, elektroniniu paštu, per Nacionalinę elektroninių siuntų pristatymo, naudojant pašto tinklą, informacinę sistemą (toliau – E. pristatymo sistema), kitomis elektroninių ryšių priemonėmis ar per Socialinės paramos šeimai informacinę sistemą (http://www.spis.lt).
     Pašalpa gali būti išmokama pinigais ar nepinigine forma. 
     Atsakymas apie priimtus sprendimus dėl išmokos skyrimo ir mokėjimo pateikiamas pareiškėjo prašyme nurodytu būdu.

	Pervesta išmoka į asmens asmeninę sąskaitą arba išmokėta nepinigine forma.

	Teisės aktai, reguliuojantys paslaugos teikimą
	Lietuvos Respublikos piniginės socialinės paramos nepasiturintiems gyventojams įstatymas

	Piniginės socialinės paramos teikimo nepasiturintiems Marijampolės savivaldybės gyventojams tvarkos aprašas, patvirtintas Marijampolės savivaldybės tarybos 2024 m sausio 29 d. sprendimu Nr. 1-9 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“

	Informacija ir dokumentai, kuriuos turi pateikti asmuo
	1. Prašymas.
2. Asmens tapatybę patvirtinantis dokumentas. Asmens dokumentą privalo pateikti ir globėjas ar rūpintojas.
3. Pažymos apie asmenų ar vieno gyvenančio asmens paskutinių 3 mėnesių iki kreipimosi arba kreipimosi mėnesio pajamų dydį, išskyrus pajamas, kurias Marijampolės savivaldybės administracija gauna ir registrų.

Priklausomai nuo situacijos dėl kurios asmuo kreipiasi dėl vienkartinės paramos, privalo specialistui pateikti:
1. Santuokos, ištuokos ar mirties įrašus, atsižvelgiant į susidariusias aplinkybes, dokumentus apie globos ar rūpybos nustatymą ir asmens paskyrimą globėju ar rūpintoju, pažymą apie mokymąsi, jeigu šių duomenų nėra duomenų bazėse, kuriomis naudojasi Piniginės paramos skyrius.
2. Išrašą iš medicininių dokumentų ar (ir) pažymą iš gydymo įstaigos su nurodytais ligų kodais (ne senesnius kaip 6 mėn.), atliktą operaciją, informaciją apie patirtą traumą (ne senesnius nei 3 mėn.), nurodant reikalingus nekompensuojamus vaistus ar patirtas papildomas gydymosi išlaidas, taikytą spindulinį, chemoterapinį ar kitą aktyvų gydymą.
[bookmark: _Hlk192084229]3. Dokumentus, patvirtinančius gydymo, vaistų, kompensacinių priemonių bei sensorių įsigijimo išlaidas (nekompensuojamų vaistų receptus, vaistų pirkimo čekius (ne senesnius nei 3 mėn.), sąskaitas-faktūras. Šių dokumentų pateikti nereikia, jeigu išraše iš medicininių dokumentų ar pažymoje iš gydymo įstaigos yra nurodyta, kad asmuo vartoja nekompensuojamus vaistus, jeigu nurodytos patirtos papildomos išlaidos ir kt.).
4. Kompetentingų institucijų dokumentus ar pažymas, patvirtinančius įvykusio gaisro ar stichinės nelaimės faktą.
5. Pažymą apie paleidimą iš laisvės atėmimo ar kardomojo kalinimo vietų, socialinės bei psichologinės reabilitacijos įstaigos.
6. Pažymas apie įsiskolinimus komunalines paslaugas teikiančioms įmonėms (įstaigoms) bei mokamas sumas.
7. Pažymas ar kitus dokumentus, patvirtinančius papildomas išlaidas ar patirtus nuostolius (pažymas iš policijos apie vagystės, turto sugadinimo ir kt. 
8. Kito(-ų) savininko(-ų) rašytinį sutikimą(-ai), kad neprieštarauja statybos darbams, jei žemės sklypas priklauso ne vienam savininkui.
9. Nacionalinės žemės tarnybos prie Žemės ūkio ministerijos Marijampolės skyriaus rašytinį sutikimą dėl statybos darbų atlikimo, kai žemė priklauso valstybinės žemės fondui arba įrenginiai bus montuojami nuomojamoje iš valstybės žemėje.
10. Įrenginių statybą leidžiantį dokumentą (jeigu pagal teisės aktus jis privalomas), jeigu dokumento nėra savivaldybės duomenų bazėje. Dokumentas pateikiamas prieš pradedant įrengimo darbus.
11. Pareiškėjo vardu išrašytus medžiagų, įrenginių įsigijimo, statybos darbų atlikimo ir kitas išlaidas pagrindžiančius dokumentus (sąskaitą faktūrą, mokėjimo pavedimą ar kitus apmokėjimą įrodančius dokumentus).
12. Tiekėjo (gamintojo) ar statybos darbus atlikusio rangovo pasirašytą sumontuotų įrenginių paleidimo–derinimo darbų aktą (pateikiama jį pasirašius).
13. Sudarytą sutartį su viešuoju geriamojo vandens tiekėju ir nuotekų tvarkytoju UAB ,,Sūduvos vandenys“, patvirtinančią, kad gyventojas tapo abonentu Aprašo 74.9 papunktyje numatytu atveju (pateikiama ją pasirašius), jeigu savivaldybė neturi duomenų iš UAB ,,Sūduvos vandenys“.

	Informacija ir dokumentai, kuriuos gauna pats paslaugos teikėjas
	1. VĮ Registrų centro Gyventojų registro (A. Vivulskio g. 4A, 03220 Vilnius, www.registrucentras.lt) – apie asmens kodą, vardą pavardę, deklaruotą gyvenamąją vietą ir gyvenamosios vietos deklaravimo datą, šeimos sudėtį, šeiminę padėtį, šeimos narių asmens kodus, tėvų asmens kodus, asmens tapatybę patvirtinančio dokumento rūšį.
2. Valstybinio socialinio draudimo fondo valdybos prie Socialinės apsaugos ir darbo ministerijos (Konstitucijos pr. 12, 09308 Vilnius, www.sodra.lt) ir jos teritorinių skyrių – gaunamas ir draudžiamąsias pajamas, pajamų mokėjimo laikotarpį, draudžiamojo laikotarpio pradžią ir pabaigą, draudėją, atskaitymus iš Sodros išmokų.
3. Užimtumo tarnybos prie Socialinės apsaugos ir darbo ministerijos (Geležinio Vilko g. 3A, 03131 Vilnius, www.ldb.lt) ir jos teritorinių skyrių – registravimosi Užimtumo tarnyboje datą ir registracijos nutraukimo datą bei priežastį, Užimtumo tarnybos pasiūlymus įsidarbinti, pasiūlytas darbo rinkos priemones, jų pradžią ir pabaigą.
      4. Nacionalinės mokėjimo agentūros (Blindžių g. 17, 08111 Vilnius, www.nma.lt) – apie gaunamas pajamas apie paramos rūšį, išmokų sumą ir išmokėjimo datą.
   5. Biudžetinės įstaigos Švietimo informacinių technologijų centro Mokinių registro (Suvalkų g. 1, 03106 Vilnius, www.itc.smm.lt) - apie asmens ugdymo įstaigą, ugdymo įstaigos lankymo laikotarpius, klasę.
       6. Biudžetinės įstaigos Švietimo informacinių technologijų centro Studentų registro (Suvalkų g. 1, 03106 Vilnius, www.itc.smm.lt) - apie aukštosios mokyklos pavadinimą, studijų pradžią ir pabaigą, mokamas stipendijas, studijų formą.
7.  Valstybinės mokesčių inspekcijos prie Lietuvos Respublikos finansų ministerijos (Vasario 16-osios g. 14, 01514 Vilnius, www.vmi.lt) – apie nelegalų darbą, deklaracijas ir turimas sąskaitas.
    8. Asmens su negalia teisių apsaugos agentūros prie Socialinės apsaugos ir darbo ministerijos (Švitrigailos g. 11E, 03228 Vilnius, www.anta.lt) ir jos teritorinių skyrių– apie nustatytus dalyvumo ir netekto dalyvumo lygius bei jų nustatymo laikotarpius, nustatytus individualius pagalbos poreikius bei jų nustatymo laikotarpius, įtakojančias diagnozes.
   9. VĮ Registrų centro (Vinco Kudirkos g. 18-3,  03105 Vilnius, www.registrucentras.lt) – apie asmens ir (ar) bendrai gyvenančių asmenų turimą registruotą nekilnojamąjį turtą (statinius, tarp jų nebaigtus statyti; žemę, įskaitant užimtą miško ir vandens telkinių) pagal Nekilnojamojo turto registro pažymą socialinei paramai gauti.


	Paslaugos teikimo būdas (tipas)
	Elektroninė paslauga 
Neelektroninė paslauga


	Duomenys apie elektroninės administracinės paslaugos teikimą
	Paslaugos nuoroda: https://www.epaslaugos.lt/portal/service/211352/23640?searchId=cfdf2314-7674-4935-845a-898d86ad731d
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės
kortelė




	Paslaugos teikimo proceso aprašymas
	„Prašymo pateikimas“
1. Asmenys prašymą ir dokumentus, reikalingus  pašalpai skirti, pateikia atvykę į seniūniją (gyvenantys kaimiškose seniūnijose) arba atvykę į   Marijampolės savivaldybės administracijos Piniginės paramos skyrių, 1 langelyje (gyvenantys Marijampolės mieste), paštu ar per pasiuntinį, elektroniniu paštu arba per Socialinės paramos informacinę sistemą SPIS. 
   Prašymas turi būti asmens pasirašytas. Jei prašymas teikiamas elektroninėmis priemonėmis jis turi būti pasirašytas kvalifikuotu elektroniniu parašu. 
Jeigu prašymas-paraiška siunčiamas paštu arba elektroniniu paštu, prie prašymo-paraiškos turi būti pridedamos visų reikiamų dokumentų kopijos, patvirtintos teisės aktų nustatyta tvarka.
2. Paslaugos teikėjas suveda duomenis į Socialinės paramos atskaitos sistemą "Parama" ir užregistruoja prašymą.
  3. Prašymą pateikusiam asmeniui seniūnijos specialistai įteikia informacinį lapelį. Jeigu pateikti ne visi reikiami dokumentai, informacija apie trūkstamus dokumentus įrašoma į informacinį lapelį.
4. Trūkstami dokumentai pateikiami ne vėliau kaip per mėnesį nuo prašymo pateikimo ar informacijos apie trūkstamus dokumentus gavimo dienos, išskyrus atvejus, kai pajamos piniginei socialinei paramai gauti apskaičiuojamos pagal einamąjį mėnesį (pasikeitus šeimos sudėčiai ar pajamų šaltiniui). Šiuo atveju  trūkstami dokumentai pateikiami ne vėliau kaip per 2 mėnesius nuo prašymo pateikimo ar informacijos gavimo apie trūkstamus dokumentus dienos.
„Prašymo nagrinėjimas“
5. Marijampolės savivaldybės administracija  informaciją gauna iš VĮ Registrų centro Gyventojų registro, Valstybinio socialinio draudimo fondo valdybos prie Socialinės apsaugos ir darbo ministerijos, Užimtumo tarnybos prie Socialinės apsaugos ir darbo ministerijos, Nacionalinės mokėjimo agentūros, Biudžetinės įstaigos Švietimo informacinių technologijų centro Mokinių registro, Biudžetinės įstaigos Švietimo informacinių technologijų centro Studentų registro, Valstybinės mokesčių inspekcijos prie Lietuvos Respublikos finansų ministerijos, Asmens su negalia teisių apsaugos agentūros prie Socialinės apsaugos ir darbo ministerijos, VĮ Registrų centro.
   6.  Paslaugos teikėjas išnagrinėja prašymą ir per mėnesį laiko nuo prašymo ar paskutinio dokumento gavimo dienos priima sprendimą patenkinti prašymą arba jo netenkinti. 

    7. Jeigu asmuo per mėnesį (2 mėnesius, kai pašalpa skiriama pagal einamo mėnesio pajamas) nuo savivaldybės administracijos ar SPIS sistemos pranešimo apie trūkstamus ir prašomus pateikti dokumentus gavimo dienos dokumentų nepateikia, priimamas neigiamas sprendimas. 
    8. Išmoka pervedama į asmens sąskaitą banke arba pristatoma per įstaigą, pristatančią pašalpas kito mėnesio 15-25 dienomis.  
„Atsakymo pateikimas“ 
    9. Atsakymas apie priimtus sprendimus pateikiamas pareiškėjo prašyme nurodytu būdu: paštu, elektroniniu paštu ar SMS žinute.

	Paslaugos teikėjas
	Piniginės paramos skyriaus vyriausiosios specialistės:
Vaida Kučiauskienė, tel.+370 343 90015
vaida.kuciauskiene@marijampole.lt
Ramutė Zaveckienė, tel. +370 343 90015
ramute.zaveckiene@marijampole.lt
Agnė Bogužienė, tel. +370 343 90010
agne.boguziene@marijampole.lt
Rima Boikienė, tel.+370 343 90017
rima.boikiene@marijampole.lt
Gintarė Staskevičienė, tel. +370 343 90019,
gintare.staskeviciene@marijampole.lt
Vida Bružinskaitė, tel. +370 343 90 016,
vida.bruzinskaite@marijampole.lt

	Paslaugos suteikimo trukmė
	Iki 30 kalendorinių dienų nuo prašymo ir visų reikiamų dokumentų pateikimo dienos

	Paslaugos suteikimo kaina (jei paslauga teikiama atlygintinai)
	Paslauga teikiama neatlygintinai

	Prašymo forma, pildymo pavyzdys ir prašymo turinys
	Prašymo forma

	Paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Asmenys, deklaravę gyvenamą vietą ar įtraukti į gyvenamosios vietos neturinčių asmenų apskaitą Marijampolės mieste, taip pat asmenys, nedeklaravę gyvenamosios vietos ar neįtraukti į gyvenamosios vietos neturinčių asmenų apskaitą, tačiau faktiškai gyvenantys Marijampolės mieste, prašymus pateikia 

Marijampolės savivaldybės administracijos Piniginės paramos skyriui, Marijampolė, LT-68307, J. Basanavičiaus a. 1, I aukštas, 1 langelis.
Asmenys deklaravę gyvenamą vietą ar įtraukti į gyvenamosios vietos neturinčių asmenų apskaitą kaimiškoje seniūnijoje, taip pat asmenys, nedeklaravę gyvenamosios vietos ar neįtraukti į gyvenamosios vietos neturinčių asmenų apskaitą, tačiau faktiškai gyvenantys kaimiškoje seniūnijoje, prašymą pateikia gyvenamosios vietos seniūnijos specialistams.
Prašymai priimami seniūnijose, adresu: 
· Marijampolės miesto seniūnija, Marijampolė, Laisvės g. 18-6
· Igliaukos seniūnija:
Marijampolės sav., Igliauka, Vytauto g. 19 (pirmadieniais-trečiadieniais, penktadieniais)
Marijampolės sav., Gudeliai, Vytauto g. 8 (ketvirtadieniais)
· Liudvinavo seniūnija, Marijampolės sav., Liudvinavas, Vytauto g. 6
· Mokolų seniūnija: Marijampolė, Lietuvininkų g. 18 Marijampolės sav., Šunskai, Varpo g. 32
· Patašinės seniūnija, Marijampolė, Lietuvininkų g. 18
· Sasnavos seniūnija, Marijampolės sav., Sasnava, Sūduvos g. 27

Paslauga teikiama ir elektroniniu būdu sistemoje SPIS 

